Okresná prokuratúra Bánovce nad Bebravou 
K Zornici 892, 957 01 Bánovce nad Bebravou 	

Sp. zn. : Pv 269/12/3301	Bánovce nad Bebravou, 9.4.2014
EEČ : 2-23-11-2014

U Z N E S E N I E

Trestná vec:	obvinená XXXXX  
Prečin:	Krádež podľa § 212 odsek 2 písmeno e Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Bánovce n/Bebravou
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Bánovce n/Bebravou zo dňa 9.11.2012, spisová značka Pv 269/12/3301, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
v dobe od presne nezisteného času dňa 18.10.2011 do presne nezisteného času dňa 03.03.2012 bez uzatvorenej Zmluvy o dodávke zemného plynu s SPP distribúcia a. s., XXXXX, XXXXX, IČO: XXXXX odoberala z odberného miesta č. 4100692535 v mieste trvalého bydliska na XXXXX zemný plyn v celkovom množstve 41 metrov kubických, čím týmto konaním spôsobila poškodenému SPP distribúcia, a. s., XXXXX, XXXXX 26, IČO:XXXXX škodu vo výške 95,53 Eur, 

Uznesením prokurátora Okresnej prokuratúry Bánovce n/Bebravou zo dňa 9.11.2012, spisová značka Pv 269/12/3301, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
	Okresná prokurátorka v Bánovciach nad Bebravou uznesením sp. zn. Pv 269/12-9 zo dňa 9.11.2012, právoplatným dňa 18.11.2012, podľa § 216 ods. 1 Trestného poriadku podmienečne zastavila trestné stíhanie obvinenej XXXXX, narodenej XXXXX v Bánovciach nad Bebravou, bytom Bánovce nad Bebravou, ul. XXXXX, pre prečin krádeže podľa § 212 odsek 2 písm. e) Trestného zákona, ktorého sa dopustila tým spôsobom, že v dobe od presne nezisteného času dňa 18.10.2011 do presne nezisteného času dňa 03.03.2012 bez uzatvorenej Zmluvy o dodávke zemného plynu s SPP distribúcia a. s., XXXXX, XXXXX, IČO: XXXXX odoberala z odberného miesta č. 4100692535 v mieste trvalého bydliska na ul. Kukučínovej, Bánovce nad Bebravou zemný plyn v celkovom množstve 41 metrov kubických, čím týmto konaním spôsobila poškodenému SPP distribúcia, a. s., XXXXX, XXXXX 26, IČO:XXXXX škodu vo výške 95,53 Eur, 

	Súčasne jej podľa § 216 ods. 2 Trestného poriadku bola uložená skúšobná doba v trvaní 12 mesiacov, ktorá začala plynúť dňom právoplatnosti predmetného uznesenia, teda od dňa 18.11.2012

	Skúšobná doba podmienečného zastavenia trestného stíhania uplynula dňa 18.11.2013.

	Pre účely rozhodnutia o osvedčení sa v skúšobnej dobe boli na obvinenú zadovážené správy z Okresného riaditeľstva PZ v Bánovciach nad Bebravou, z  Okresného úradu v Bánovciach nad Bebravou, z mesta trvalého bydliska obvinenej, od zamestnávateľa a odpis z registra trestov.

	Z vyššie uvedených správ vyplýva, že obvinená XXXXX sa v priebehu podmienečného zastavenia trestného stíhania nedopustila trestného činu ani priestupku a viedla počas tejto doby riadny život.

	Vzhľadom na vyššie uvedené skutočnosti obvinená XXXXX splnila zákonné podmienky pre rozhodnutie o osvedčení sa v skúšobnej dobe podmienečného zastavenia trestného stíhania, a preto bolo potrebné rozhodnúť tak, že obvinená sa v zmysle § 217 ods. 1 Trestného poriadku počas skúšobnej doby osvedčila a v trestnom stíhaní sa nebude pokračovať.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Eva Žiklová
prokurátorka